Mesjė 102

Mesjė 102 (taip pat žinoma kaip M102) – Mesjė kataloge minima galaktika, kuri nėra aiškiai identifikuota. Jos atradėjas Pierre Méchain vėliau teigė, kad Mesjė 102 atradimas iš tikro buvo objekto Mesjė 101 stebėjimas,O’Meara, Stephen James. „M102: Mystery Solved“, Sky and Telescope, volume 109, number 3, page 78, March 2005 tačiau yra priežasčių manyti, kad tai yra NGC 5866 galaktika.Smith, William Henry. A Cycle of Celestial Objects, 1844 Be to, egzistuoja keletas kitų galaktikų, kurios gali pretenduoti į M102 pavadinimą.

 Kandidatės į M102 

Pasirodžius Mesjė katalogui, istorikai, astronomai profesionalai ir mėgėjai identifikavo keletą galaktikų kandidačių į M102.

 Mesjė 101 

Mesjė 101 (taip pat žinoma kaip NGC 5457) yra spiralinė galaktika Didžiųjų Grįžulo Ratų žvaigždyne. Laiške, kurį Pierre Méchain parašė J. Bernuliui 1783 metais, Pierre Méchain teigė, kad M102 yra atsitiktinis M101 įrašas. Šis laiškas vėliau buvo publikuotas du kartus: pirmą kartą prancūzų kalba Berlyno Akademijos žurnale Memoirs ir antrą kartą vokiečių kalba Berliner Astronomisches Jahrbuch 1786 metų leidinyje.H. Frommert, 2006.
„Messier 102: Status der Identifizierung dieses Messier-Objekts“ (In German). Journal für Astronomie, No. 19 (I/2006), pp. 69-71 (January 2006)H. Frommert, 1995 to current. Messier 102. An article on the controversy.
http://www.seds.org/messier/m/m102d.html 

 NGC 5866 
NGC 5866 yra lęšinė galaktika Slibino žvaigždyne. Ši galaktika gana gerai atitinka aprašimą, kurį Pierre Méchain pateikė 1781 metų Mesjė kataloge ir koordinates Charles Messier’o užrašuose.

 Kiti objektai 

Nors M101 ir NGC 5866 yra patys tinkamiausi kandidatai į M102, šituo objektu galima laikyti ir keletą kitų galaktikų.

 NGC 5879, NGC 5907, NGC 5908 

NGC 5879, NGC 5907, ir NGC 5908 yra galaktikos, esančios arti NGC 5866. Pagal padėties kriterijų jos visos gali būti M102 objektu, tačiau nė viena iš jų nėra ryškesnė ar platesnė už NGC 5866, todėl yra mažiau tikėtina, kad kuri nors iš jų yra M102.

 NGC 5928 

NGC 5928 yra 14 ryškio galaktika. J. L. E. Dreyer, New General Catalogue pataisymuose Notes and Corrections, teigė, kad ji galėjo būti klaidingai identifikuota kaip M102, jei ι Gyvatė buvo supainiota su ι Slibinu tose koordinatėse.J. L. E. Dreyer, New General Catalogue of Nebulæ and Clusters of Stars (1888), Index Catalogue (1895) Second Index Catalogue (1908), Royal Astronomical Society, London, 1971, p.283

 Nuorodos 
 SEDS Messier pages: Messier 102 
 SEDS Messier pages: The Messier 102 Controversy 

 Išnašos 

Kategorija:Mesjė objektai